РЕГЛАМЕНТ (ЕО) № 446/2007 НА КОМИСИЯТА
от 23 април 2007 година
за изменение на Регламент (ЕО) № 2273/2002 относно определяне на подробни правила за прилагане на Регламент (ЕО) № 1254/1999 на Съвета по отношение на проучванията на цените на някои видове говеда на представителните пазари на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 41 от него,
като има предвид, че:
(1)
Регламент (EО) № 2273/2002 на Комисията (2) определя разпоредбите за регистрирането на цените на представителните пазари на държавите-членки за различни категории говеда. В приложенията към същия регламент са посочени подробните правила за информацията, която следва да се предоставя във връзка с проучването на цените за всяка от тези категории.
(2)
По искане на Ирландия приложения I и II към Регламент (ЕО) № 2273/2002 следва да бъдат отчасти преразгледани предвид измененията в търговията с едър рогат добитък в тази държава-членка, като по този начин се осигури ценовото проучване да продължи да се основава на представителни пазари.
(3)
Регламент (ЕО) № 2273/2002 следва да бъде съответно изменен.
(4)
Мерките, предвидени в настоящия регламент, съответстват на становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2273/2002 се изменя, както следва:
1)
В приложение I, част Д, точка 1 се заменя със следния текст:
„1. Представителни пазари
Най-малко 2 пазара“,
2)
В приложение II, част Г, точка 1 се заменя със следния текст:
„1. Представителни пазари
Най-малко 2 пазара“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 април 2007 година.